ڕۆزا ئۆتونبایێڤا
ڕۆزا ئیساکنۆڤا ئۆتونبایێڤا (Roza Otunbayeva؛ لە دایکبووی ٢٣ی ئابی ١٩٥٠) ژنە سیاسەتوان و دیپلۆماتکاری قیرغستاننییە. ئەو لە ماوەی ٧ی نیسانی ٢٠١٠ تاکوو ١ی کانوونی یەکەمی ٢٠١١ بووە سەرۆکی وڵاتی قیرغستان. بەمەش بووە یەکەم سەرۆک دەوڵەتی ژن لە نێو وڵاتانی ئاسیای ناوەندی. بەر لەوەش لە پۆستی وەزیری دەرەوەی وڵاتەکەی بووە، ئەمەش لە ماوەی ٢٦ی شووباتی ١٩٩٢ تاکوو. ١٠ی تشرینی یەکەمی ١٩٩٢ بوو. ڕۆزا ئۆتونبایێڤا لە پای کار و چالاکییەکانی لە ساڵی ٢٠١١، لەلایەن حکوومەتی ئەمریکا خەڵاتی نێونەتەوەییی ژنانی ئازا پێدرا.

ڕۆزا لە توانای هەیە بە زمانەکانی ڕووسی، ئینگلیزی، ئەڵمانی، فەڕەنس و هەروەها بەزمانی دایکی زمانی قیرغزستانی قسەبکات، هەروەها توانی قسەکردنێکی کەمی هەیە بە زمای چینی. ئەو لە ساڵی ١٩٧٢، لە زانکۆی مۆسکۆ بەشی فەلسەفەی تەواوکرد. دواتر بووە مامۆستا و پاشان لە ماوەی ١٩٧٥ بۆ ١٩٨١، بووە سەرۆکی بەشی فەلسەفە لە زانکۆی ننەتەوەیی قیرغستان.

سەرچاوەکان 

ئەو ژنانەی خەڵاتی نێونەتەوەییی ژنانی بوێریان وەرگرتووە
خانمە سەرۆکەکان
زیندووان
وەزیرانی دەرەوەی ژن
لەدایکبووانی ١٩٥٠